**MATEMATIČKI TRIK S KARTAMA**

**GUSAR I BLAGO**

**Priprema trika**

* Izvoditelj trika priprema špil koji ima 32 karte. Iz špila odabere dvije karte, jednu koja će biti gusar i drugu koja će biti blago, npr. gusara može predstavljati kralj, a blago as iste boje.
* Izvoditelj trika bira jednu osobu, pomoćnika, koja će mu pomoći u provedbi trika.

**Provedba trika**

1. Izvoditelj stavlja gusara i blago na stol, okrenute prema gore, te preostale karte okrenute prema dolje podijeli u dva špila (svaki po 15 karata).
2. Izvoditelj presječe špil koji mu je bliži na dva dijela (ne trebaju biti jednaka) i zamoli pomagača da učini isto sa špilom koji je njemu bliži.
3. Izvoditelj zamoli pomagača da stavi blago (licem prema dolje) na jedan od dva špila koje je napravio izvoditelj te da jednim svojim špilom pokrije špil na koji je stavio blago.
4. Izvoditelj uzima gusara i stavlja ga licem prema gore na špil koji je ostao ispred pomagača te uzme jedini svoj špil koji ne sadrži blago („manji“ špil) i prekrije gusara.
5. Na stolu su dva špila koje izvoditelj stavlja jedan na drugoga.
6. Izvoditelj trika zamoli pomagača da presječe špil na dva dijela i ponovo složi špil kako bi blago bilo što bolje skriveno (ovo se može ponoviti i nekoliko puta).
7. Izvoditelj dijeli karte naizmjenice na dva kupa (1. karta lijevo, 2. karta desno, 3. karta lijevo, …) dok ne ostane bez karata.
8. Pomagač pokaže izvoditelju u kojem od dva špila se nalazi gusar. Izvoditelj odbacuje drugi špil i nastavlja samo sa onim koji sadrži gusara.
9. Ponavljamo korake 7., 8. i 9. (svaki puta sa špilom koji ima upola manje karata) dok nam ne ostanu samo dvije karte.
10. Trik je gotov, od dvije preostale karte jedna je gusar, a druga je blago.